РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от заседание на Комисия ”Професионална квалификация и 
информационни технологии”,
проведено на 09.06.2020 г.

Днес, 09.06.2020 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“ и инж. Анелия Чомакова – началник отдел „ИО“.

1.ОТНОСНО: Доклад от директора на дирекция „ИТСС“ относно проект на Правила за достъп до електронни съдебни дела в Единния портал за електронно правосъдие в изпълнение на решение на КПКИТ по протокол № 17/21.05.2020, т.3.

Комисия „Професионална квалификация и
информационни технологии”
Р Е Ш И :

1.1. Приема за сведение доклада от директора на дирекция „ИТСС“ относно проект на Правила за достъп до електронни съдебни дела в Единния портал за електронно правосъдие в изпълнение на решение на КПКИТ по протокол № 17/21.05.2020, т.3.
1.2. Да се сформира работна група с участието на и.д. главен секретар на ВСС, който да определи представители от дирекция „ИТСС“ и дирекция „Правна“ за изготвянето на Правила за достъп до електронни съдебни дела в Единния портал за електронно правосъдие.
1.3. Изпраща решението и материалите по т. 1 на и.д. главен секретар на ВСС за извършване на последващи действия.

2.ОТНОСНО: Доклад от директора на дирекция „ИТСС“ относно техническите възможности и използването на Единния портал за електронно правосъдие в изпълнение на решение на КПКИТ по протокол № 17/21.05.2020, т.9.

Комисия „Професионална квалификация и
информационни технологии”
Р Е Ш И :

2.1. Изпраща на „Информационно обслужване" АД копие на доклад от директора на дирекция „ИТСС“ относно техническите възможности и използването на Единния портал за електронно правосъдие, за запознаване и становище, което да бъде изразено на предстоящата работна среща на 12.06.2020 г. във връзка с решение на Пленума на ВСС по протокол № 13/04.06.2020 г., т. 13.

3.ОТНОСНО: Обсъждане на деня и часа за провеждане на редовните заседания на КПКИТ.
Определяне на нов график за провеждане на заседанията на Комисия „Професионална квалификация и информационни технологии“ към Пленума на ВСС.

Комисия „Професионална квалификация и
информационни технологии”
Р Е Ш И :

3.1. Определя нов график за провеждане на заседанията на Комисия „Професионална квалификация и информационни технологии“ към Пленума на ВСС - вторник от 15:30 часа.

Допълнителни точки:

4.ОТНОСНО: Писмо от административния ръководител на Софийски градски съд относно използване на имейл сървър.
Във връзка с настоящата обстановка на работа, свързана със спазване на епидемиологичните норми и необходимостта от кореспонденция по електронни канали, технически най-бързо постижимо е решението за разширяване на използваната от съда имейл хост услуга.

Комисия „Професионална квалификация и
информационни технологии”
Р Е Ш И :

4.1. Разширяването на хостинг услугата за задоволяване необходимостта от допълнителни имейл регистрации на Софийски градски съд и сключването на едногодишен договор на обща стойност 2 038,80 лв. без ДДС е целесъобразно.
4.2. Изпраща решението по т. 4.1 ведно с доклад на Комисия „Бюджет и финанси" към Пленума на ВСС, по компетентност.

5.ОТНОСНО: Предложение от главния прокурор за одобрение на унифицирана структура и общ шаблон на дизайна на интернет страниците на Прокуратурата на Република България.

Комисия „Професионална квалификация и
информационни технологии”
Р Е Ш И :

5.1. Одобрява предложените от главния прокурор унифицирана структура и общ шаблон на дизайна на интернет страниците на Прокуратурата на Република България.
5.2. Комисия „Професионална квалификация и информационни технологии” предлага на Пленума на Висшия съдебен съвет да приеме следното решение:
ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

Одобрява на основание чл. 16, ал. 1 от Наредба № 6 за извършване на процесуални действия и удостоверителни изявления в електронна форма (издадена от ВСС, обн. ДВ, бр. 67 от 18.08.2017 г.) предложените от главния прокурор унифицирана структура и общ шаблон на дизайна на интернет страниците на Прокуратурата на Република България.

	Предложението да се внесе за разглеждане в следващото заседание на Пленума на ВСС.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА